# Προσωπικός Υπολογιστής VAIO Tap 11SVT1121

## Σημειώσεις για τη χρήση της λειτουργίας Wi-Fi(R) (Ασύρματου LAN)

Πριν χρησιμοποιήσετε τη λειτουργία Wi-Fi, διαβάστε τις παρακάτω προφυλάξεις που αφορούν τη σωστή χρήση της.

- Σε ορισμένες χώρες ή περιοχές, η χρήση των προϊόντων Wi-Fi ενδέχεται να υπόκειται σε περιορισμούς λόγω των τοπικών κανονισμών.

- Οι συσκευές Wi-Fi λειτουργούν στη ζώνη 2,4 GHz, η οποία χρησιμοποιείται από διάφορες συσκευές. Χρησιμοποιούν την τεχνολογία για την ελαχιστοποίηση των παρεμβολών ραδιοσυχνοτήτων από άλλες συσκευές που χρησιμοποιούν την ίδια ζώνη. Ωστόσο, οι παρεμβολές ραδιοσυχνοτήτων μπορεί, παρ' όλα αυτά, να επιβραδύνουν την ταχύτητα επικοινωνίας, να περιορίσουν την εμβέλεια επικοινωνίας ή να προκαλέσουν σφάλματα επικοινωνίας.

- Αν έχετε ενεργοποιήσει και τη λειτουργία BLUETOOTH και τη λειτουργία Wi-Fi 2,4 GHz του υπολογιστή VAIO, ενδέχεται να σημειωθούν παρεμβολές και να επιβραδυνθεί η ταχύτητα επικοινωνίας ή να παρουσιαστούν άλλα προβλήματα.

- Για να επικοινωνείτε μέσω Wi-Fi ενώ βρίσκεστε καθ' οδόν, ίσως χρειαστεί να εγγραφείτε ως συνδρομητής σε υπηρεσία παροχής ασύρματου Internet.

- Αν ο υπολογιστής VAIO διαθέτει το πρότυπο IEEE 802.11a/b/g/n, η χρήση της λειτουργίας Wi-Fi 5 GHz σε εξωτερικό χώρο απαγορεύεται από το νόμο.

- Η ταχύτητα και η εμβέλεια επικοινωνίας ενδέχεται να διαφέρουν, ανάλογα με τις ακόλουθες συνθήκες:

  - Απόσταση μεταξύ συσκευών

  - Ύπαρξη εμποδίων ανάμεσα στις συσκευές

  - Διαμόρφωση συσκευών

  - Συνθήκες ραδιοεπικοινωνίας

  - Περιβάλλων χώρος (συμπεριλαμβανομένων των υλικών των τοίχων κ.λπ.)

  - Εφαρμογές που χρησιμοποιούνται

    Η επικοινωνία ενδέχεται να διακοπεί, ανάλογα με τις συνθήκες ραδιοεπικοινωνίας.

- Ο ρυθμός μεταφοράς δεδομένων που προσδιορίζεται στις προδιαγραφές είναι ο θεωρητικός μέγιστος και ενδέχεται να μην αντικατοπτρίζει τον πραγματικό ρυθμό μεταφοράς δεδομένων.

- Η πραγματική ταχύτητα επικοινωνίας ενδέχεται να μην είναι τόσο γρήγορη όσο αυτή που προβάλλεται στον υπολογιστή VAIO.

- Δεν υπάρχει δυνατότητα επικοινωνίας μεταξύ των ζωνών συχνοτήτων Wi-Fi 2,4 GHz και 5 GHz.

- Ο ρυθμός μεταφοράς δεδομένων των προτύπων IEEE 802.11g και IEEE 802.11n (2,4 GHz) ενδέχεται να επηρεάζεται από παρεμβολές όταν χρησιμοποιείται σε ένα προϊόν IEEE 802.11b. Επίσης, τα IEEE 802.11g και IEEE 802.11n μειώνουν αυτόματα το ρυθμό μεταφοράς για να διατηρούν τη συμβατότητα με τα προϊόντα IEEE 802.11b. Ο ρυθμός μεταφοράς μπορεί να ανακτηθεί με την αλλαγή των ρυθμίσεων καναλιού του δικού σας σημείου πρόσβασης.

- Για να διακόψετε απότομα τη λειτουργία Wi-Fi, απενεργοποιήστε τον υπολογιστή VAIO και την ασύρματη συσκευή (αν υπάρχει).

- Το πρότυπο WLAN περιλαμβάνει τις παρακάτω μεθόδους κρυπτογράφησης: Wired Equivalent Privacy (WEP), που αποτελεί πρωτόκολλο ασφαλείας, Wi-Fi Protected Access 2 (WPA2) και Wi-Fi Protected Access (WPA). Τόσο το WPA2 όσο και το WPA, που προτείνονται από κοινού από τις IEEE και Wi-Fi Alliance, είναι προδιαγραφές προτύπων που βασίζονται σε διαλειτουργικές βελτιώσεις ασφαλείας οι οποίες αυξάνουν το επίπεδο προστασίας των δεδομένων και τον έλεγχο πρόσβασης για τα υπάρχοντα δίκτυα Wi-Fi. Το WPA έχει σχεδιαστεί ώστε να είναι συμβατό με την προδιαγραφή IEEE 802.11i. Χρησιμοποιεί τη βελτιωμένη κρυπτογράφηση δεδομένων TKIP (Temporal Key Integrity Protocol - Πρωτόκολλο ακεραιότητας προσωρινού κλειδιού) σε συνδυασμό με την πιστοποίηση ταυτότητας χρήστη 802.1X και το EAP (Extensible Authentication Protocol - Πρωτόκολλο εκτεταμένης πιστοποίησης ταυτότητας). Η κρυπτογράφηση των δεδομένων προστατεύει την ευάλωτη ασύρματη σύνδεση μεταξύ των πελατών και των σημείων πρόσβασης. Επιπλέον, υπάρχουν άλλοι τυπικοί μηχανισμοί ασφαλείας δικτύων LAN για την εξασφάλιση της προστασίας προσωπικών δεδομένων, όπως: προστασία κωδικού πρόσβασης, διατερματική κρυπτογράφηση, εικονικά ιδιωτικά δίκτυα και πιστοποίηση ταυτότητας. Η WPA2, η δεύτερη γενιά της WPA, παρέχει μεγαλύτερη προστασία δεδομένων και έλεγχο πρόσβασης στο δίκτυο και έχει επίσης σχεδιαστεί για να παρέχει ασφάλεια σε όλες τις εκδόσεις συσκευών 802.11, συμπεριλαμβανομένων των 802.11b, 802.11a, 802.11g, 802.11n και 802.11ac (πρόχειρο), πολλαπλών ζωνών και πολλαπλών λειτουργιών. Επιπλέον, βάσει του εγκεκριμένου προτύπου IEEE 802.11i, το WPA2 παρέχει ασφάλεια όμοια με αυτή που απαιτείται σε κυβερνητικό επίπεδο εφαρμόζοντας τον αλγόριθμο κρυπτογράφησης AES, που είναι συμβατός με FIPS 140-2 και τη μέθοδο πιστοποίησης ταυτότητας που βασίζεται στο 802.1X του Εθνικού Ινστιτούτου Προτύπων και Τεχνολογίας (National Institute of Standards and Technology/NIST). Το WPA2 είναι συμβατό με το WPA.

Μετάβαση στην κορυφή της σελίδας

### Σχετικό θέμα

- Πληροφορίες για τα πρότυπα Wi-Fi(R) (Ασύρματου LAN)
- Έναρξη επικοινωνίας μέσω Wi-Fi(R) (Ασύρματου LAN)
- Διακοπή επικοινωνίας μέσω Wi-Fi(R) (Ασύρματου LAN)
- Σημειώσεις για τη χρήση της λειτουργίας BLUETOOTH(R)

Μετάβαση στην κορυφή της σελίδας