# Προσωπικός Υπολογιστής VAIO Tap 11SVT1121

## Τι πρέπει να κάνω αν δεν μπορώ να απενεργοποιήσω τον υπολογιστή VAIO;

- Ακολουθήστε οποιαδήποτε από τις παρακάτω διαδικασίες για να κλείσετε όλες τις ανοιχτές εφαρμογές και, στη συνέχεια, δοκιμάστε ξανά να απενεργοποιήσετε τον υπολογιστή VAIO.

  - Σύρετε την εφαρμογή από το κέντρο του πάνω μέρους της οθόνης προς το κέντρο του κάτω μέρους. Για περισσότερες πληροφορίες, ανατρέξτε στην ενότητα Κλείσιμο εφαρμογών.

  - Πατήστε τα πλήκτρα Alt+F4.

    Αν υπάρχουν δεδομένα που δεν έχουν αποθηκευθεί, αποθηκεύστε τα όταν εμφανιστεί το παράθυρο επιβεβαίωσης.

- Αν έχετε εγκαταστήσει μία νέα εφαρμογή στον υπολογιστή VAIO, βεβαιωθείτε ότι η εφαρμογή λειτουργεί σωστά, ότι τα δεδομένα είναι φυσιολογικά και ότι τη χειρίζεστε σωστά.

- Επικοινωνήστε με τον εκδότη της εφαρμογής ή με τον καθορισμένο πάροχο για τεχνική υποστήριξη.

- Αν έχετε συνδέσει περιφερειακές συσκευές, όπως έναν εκτυπωτή ή μια συσκευή USB, στον υπολογιστή VAIO ή αν έχετε συνδέσει τον υπολογιστή στο δίκτυο, αποσυνδέστε όλες τις περιφερειακές συσκευές ή τη δικτυακή σύνδεση του υπολογιστή και, στη συνέχεια, απενεργοποιήστε τον υπολογιστή.

  Όσο ο υπολογιστής επικοινωνεί με μια περιφερειακή συσκευή ή το δίκτυο, τα Windows δεν σας επιτρέπουν να απενεργοποιήσετε τον υπολογιστή. Επιπλέον, ορισμένα προγράμματα οδήγησης περιφερειακών συσκευών δεν υποστηρίζουν τη δυνατότητα εξαναγκασμένου τερματισμού λειτουργίας του υπολογιστή.

- Αν η εικόνα στην οθόνη του υπολογιστή παγώσει, πατήστε τα πλήκτρα Ctrl+Alt+Delete, επιλέξτε(Τερματισμός) στην κάτω δεξιά γωνία της οθόνης του υπολογιστή και, στη συνέχεια, επιλέξτε Τερματισμός.

- Αν ο υπολογιστής VAIO κολλήσει ενώ εμφανίζεται ένα μήνυμα που υποδεικνύει ότι αποθηκεύονται οι ρυθμίσεις ή ότι τερματίζεται η λειτουργία του υπολογιστή, ακολουθήστε με τη σειρά τις παρακάτω διαδικασίες.

  - Πατήστε το πλήκτρο Enter.

    Περιμένετε για λίγο.

  - Αν δεν επιλυθεί το πρόβλημα, πατήστε τα πλήκτρα Ctrl+Alt+Delete.

    Περιμένετε για λίγο.

- Αν εξακολουθείτε να μην μπορείτε να απενεργοποιήσετε τον υπολογιστή VAIO παρόλο που έχετε ακολουθήσει τις διαδικασίες που περιγράφονται παραπάνω, προβείτε στους ακόλουθους χειρισμούς.

  Έχετε υπόψη ότι η εκτέλεση αυτών των χειρισμών ενδέχεται να προκαλέσει την καταστροφή των δεδομένων που επεξεργάζεστε. Προτού εκτελέσετε τους ακόλουθους χειρισμούς, βεβαιωθείτε ότι έχετε αποσυνδέσει τον υπολογιστή από το δίκτυο.

  - Πατήστε τα πλήκτρα Ctrl+Alt+Delete, επιλέξτε(Τερματισμός) στην κάτω δεξιά γωνία της οθόνης του υπολογιστή και, στη συνέχεια, επιλέξτε Τερματισμός.

  - Πατήστε και κρατήστε πατημένο το κουμπί(Ενέργεια) για περισσότερα από 4 ή 10 δευτερόλεπτα.

  - Αποσυνδέστε τον μετασχηματιστής εναλλασσόμενου ρεύματος και πατήστε και κρατήστε πατημένο το κουμπί απενεργοποίησης της μπαταρίας για τρία έως πέντε δευτερόλεπτα με ένα λεπτό ίσιο αντικείμενο (όπως π.χ. συνδετήρα χαρτιού).

Μετάβαση στην κορυφή της σελίδας