# Προσωπικός Υπολογιστής VAIO Tap 11SVT1121

## Τι πρέπει να κάνω αν δεν πραγματοποιείται ομαλή αναπαραγωγή των βίντεο;

- Συνιστάται να απενεργοποιήσετε την προστασία οθόνης.

  Αν είναι ενεργοποιημένη η προστασία οθόνης, ενδέχεται να ξεκινήσει κατά τη διάρκεια της αναπαραγωγής DVD και να αποτρέψει την επιτυχή εκτέλεση της αναπαραγωγής.

- Αν έχετε ορίσει ως έξοδο οθόνης τόσο την οθόνη του υπολογιστή όσο και μια εξωτερική οθόνη, αλλάξτε την ορίζοντας μία από τις δύο επιλογές.

- Ορισμένα βίντεο ενδέχεται να μην προβάλλονται ομαλά, ανάλογα με τον τύπο ή τον ρυθμό bit των βίντεο. Με τη μείωση της ανάλυσης οθόνης ενδέχεται να βελτιωθεί η απόδοση της αναπαραγωγής βίντεο. Για περισσότερες πληροφορίες, ανατρέξτε στην ενότητα Αλλαγή της ανάλυσης (του μεγέθους) της εικόνας στην οθόνη.

- Αν βρίσκεται σε εξέλιξη πρόσβαση δεδομένων σε μία κάρτα μνήμης, περιμένετε μέχρι να σταματήσει η πρόσβαση δεδομένων και, στη συνέχεια, επανεκκινήστε την αναπαραγωγή.

- Αν αναπαραγάγετε ένα βίντεο που είναι αποθηκευμένο στην κάρτα μνήμης, αντιγράψτε το στην ενσωματωμένη συσκευή αποθήκευσης και, στη συνέχεια, αναπαραγάγετε το αντιγραμμένο βίντεο.

- Αν οι ρυθμίσεις επεξεργαστή και ανεμιστήρα είναι παραμετροποιήσιμες με το VAIO Control Center, η αλλαγή αυτών των ρυθμίσεων μπορεί να βελτιώσει τις επιδόσεις. Για να εκκινήσετε το VAIO Control Center, ανατρέξτε στην ενότητα Αναζήτηση/Άνοιγμα των στοιχείων Εφαρμογές, Ρυθμίσεις ή Αρχεία.

- Σε μοντέλα με τη μηχανή X-Reality for mobile, απενεργοποιήστε τη ρύθμιση X-Reality for mobile στο VAIO Control Center. Αυτό μπορεί να έχει ως αποτέλεσμα βελτίωση της απόδοσης στην αναπαραγωγή βίντεο. Για περισσότερες πληροφορίες, ανατρέξτε στην ενότητα Εμφάνιση καθαρών και ζωντανών εικόνων (μοντέλα με εγκατεστημένο το X-Reality for mobile).

Μετάβαση στην κορυφή της σελίδας