# Προσωπικός Υπολογιστής VAIO Tap 11SVT1121

## Χρήση του άγκιστρου της γραφίδας (Μοντέλα που διαθέτουν Ψηφιακή γραφίδα)

Χρησιμοποιώντας το άγκιστρο της γραφίδας, μπορείτε να μεταφέρετε τον υπολογιστή VAIO με την παρεχόμενη γραφίδα (Ψηφιακή γραφίδα) προσαρτημένη στον υπολογιστή.

1. Προσαρτήστε το άγκιστρο της γραφίδας στην οπή () στο κάτω μέρος του υπολογιστή VAIO.

2. Προσαρτήστε τη γραφίδα στο άγκιστρο της γραφίδας.

#### Σημείωση

- Το Πίσω καπάκι περιέχει έναν μαγνήτη. Μη φέρνετε αντικείμενα που επηρεάζονται εύκολα από μαγνητικές παρεμβολές (όπως π.χ. μια πιστωτική κάρτα) πλησίον της γραφίδας. Κάτι τέτοιο μπορεί να έχει ως αποτέλεσμα την απώλεια καταγεγραμμένων δεδομένων.

- Το πληκτρολόγιο περιέχει έναν μαγνήτη και η οθόνη LCD διαθέτει έναν μαγνητικό αισθητήρα έτσι ώστε ο υπολογιστής VAIO να μπορεί να ανιχνεύσει ότι το πληκτρολόγιο είναι προσαρτημένο στον υπολογιστή. Αν φέρετε το Πίσω καπάκι που περιέχει έναν μαγνήτη, κοντά στην οθόνη LCD, ο υπολογιστής μπορεί να ανιχνεύσει εσφαλμένα ότι το πληκτρολόγιο είναι προσαρτημένο στον υπολογιστή και να μεταβεί σε κατάσταση αναστολής λειτουργίας.

- Κατά την προσάρτηση του άγκιστρου της γραφίδας στον υπολογιστή VAIO, βεβαιωθείτε ότι η γυάλινη επιφάνεια της οθόνης LCD παραμένει προστατευμένη. Τοποθετήστε τον υπολογιστή πάνω σε ένα μαλακό πανί για να αποφύγετε ζημιά στην οθόνη LCD.

- Για αποφυγή κατάποσης, διατηρείτε τα μικρά εξαρτήματα (όπως π.χ. τη μύτη, Πίσω καπάκι, άγκιστρο γραφίδας και μπαταρία) μακριά από τα παιδιά.

- Όταν αφαιρείτε το άγκιστρο της γραφίδας από τον υπολογιστή VAIO, βεβαιωθείτε ότι τραβάτε το άγκιστρο προς την κατεύθυνση του βέλους. Μην ασκείτε υπερβολική πίεση στο άγκιστρο της γραφίδας, καθώς κάτι τέτοιο μπορεί να προκαλέσει ζημιά στο άγκιστρο.

Μετάβαση στην κορυφή της σελίδας

### Σχετικό θέμα

- Πώς να χρησιμοποιήσετε τη γραφίδα (Μοντέλα που διαθέτουν Ψηφιακή γραφίδα)

Μετάβαση στην κορυφή της σελίδας