# Προσωπικός Υπολογιστής VAIO Tap 11SVT1121

## Σημειώσεις για τον ενσωματωμένους αισθητήρες

Προτού χρησιμοποιήσετε τους ενσωματωμένους αισθητήρες, διαβάστε τις παρακάτω προφυλάξεις για τη σωστή χρήση τους.

### Σημειώσεις για τη χρήση του ενσωματωμένου αισθητήρα επιτάχυνσης

- Δεν μπορείτε να αλλάξετε τον προσανατολισμό της οθόνης του υπολογιστή ενόσω ο υπολογιστής σας VAIO είναι συνδεδεμένος με εξωτερική οθόνη. Αν συνδέσετε τον υπολογιστή με εξωτερική οθόνη ενόσω χρησιμοποιείτε τον υπολογιστή με κατακόρυφο προσανατολισμό, η οθόνη του υπολογιστή θα αλλάξει αυτόματα και θα περάσει σε οριζόντιο προσανατολισμό.

- Η οθόνη του υπολογιστή ενδέχεται να παραμορφωθεί αν αλλάξετε τον προσανατολισμό της οθόνης του υπολογιστή ενώ είναι ενεργοποιημένη η προφύλαξη οθόνης.

- Ορισμένες εφαρμογές δεν υποστηρίζουν κατακόρυφο προσανατολισμό και ενδέχεται να μη λειτουργήσουν σωστά. Στην περίπτωση αυτή, χρησιμοποιήστε τον υπολογιστή σας VAIO με οριζόντιο προσανατολισμό.

### Σημειώσεις για τη χρήση της ενσωματωμένης ψηφιακής πυξίδας

- Η ενσωματωμένη ψηφιακή πυξίδα λειτουργεί ανιχνεύοντας μια μαγνητική κατεύθυνση. Μη στηρίζεστε αποκλειστικά στις πληροφορίες τοποθεσίας που παρέχει η ενσωματωμένη ψηφιακή πυξίδα.

  Ειδικά στις ακόλουθες τοποθεσίες, η ακρίβεια της ψηφιακής πυξίδας μπορεί εύκολα να επηρεαστεί από μαγνητικές παρεμβολές και να μη λειτουργεί σωστά:

  - Μέσα σε ανελκυστήρα ή χώρο χτισμένο με σιδερένια υλικά, όπως σιδερένια πλαίσια ή ενισχυμένο σκυρόδεμα

  - Κοντά σε κατασκευές από ενισχυμένο σκυρόδεμα, όπως γέφυρες πεζών ή κεντρικές αίθουσες αεροδρομίων ή σιδηροδρομικών σταθμών

  - Κοντά ή μέσα σε τρένα ή αυτοκίνητα

  - Κοντά σε μετασχηματιστή στο έδαφος ή σε γραμμές τροφοδοσίας υψηλής τάσης

  - Κοντά σε μεταλλικά αντικείμενα, όπως γραφεία με μεταλλικό πλαίσιο ή μεταλλικά έπιπλα

  - Κοντά σε υλικά με υψηλή στάθμη μαγνητικών παρεμβολών, όπως μαγνήτες, μαγνητικές βάσεις ή ηχεία

    Η παρεχόμενη γραφίδα (Μοντέλα που διαθέτουν Ψηφιακή γραφίδα) και το πληκτρολόγιο περιέχουν μαγνήτες. Αν πλησιάσετε τη γραφίδα ή το πληκτρολόγιο στο μαγνητόμετρο () στον υπολογιστή VAIO, η ψηφιακή πυξίδα ενδέχεται να μη λειτουργεί σωστά.

- Με τη ρύθμιση της γωνίας της οθόνης LCD μπορεί να μειωθεί η ακρίβεια της ενσωματωμένης ψηφιακής πυξίδας. Ωστόσο, αυτό είναι κάτι φυσιολογικό και δεν υποδεικνύει δυσλειτουργία. Στην περίπτωση αυτή, χρειάζεται να βαθμονομήσετε την ψηφιακή πυξίδα.

  Απομακρυνθείτε από υλικά που προκαλούν μαγνητικές παρεμβολές, π.χ. μεταλλικά προϊόντα ή μαγνήτες, και πραγματοποιήστε τις ενέργειες που ακολουθούν κατά την εκτέλεση μιας εφαρμογής που χρησιμοποιεί την ψηφιακή πυξίδα.

  Πριν εκτελέσετε τις ενέργειες, φροντίστε έτσι ώστε η γραφίδα (Μοντέλα που διαθέτουν Ψηφιακή γραφίδα) και το πληκτρολόγιο να είναι μακριά από τον υπολογιστή VAIO και διπλώστε τη βάση στο πίσω μέρος του υπολογιστή.

  - Τοποθετήστε τον υπολογιστή σας VAIO σε επίπεδη επιφάνεια, κρατήστε τον και με τα δύο χέρια και ύστερα περιστρέψτε τον μία φορά προς τα δεξιά κατά 360 μοίρες με την οθόνη LCD σηκωμένη.

  - Τοποθετήστε τον υπολογιστή σας VAIO σε επίπεδη επιφάνεια, κρατήστε τον και με τα δύο χέρια και στη συνέχεια περιστρέψτε τον μία φορά 360 μοίρες κατά μήκος.

  - Τοποθετήστε τον υπολογιστή σας VAIO σε επίπεδη επιφάνεια, κρατήστε τον και με τα δύο χέρια και στη συνέχεια περιστρέψτε τον μία φορά 360 μοίρες σταυροειδώς.

  - Αν δεν επιλυθεί το πρόβλημα, χρησιμοποιήστε τον υπολογιστή σας VAIO σε τοποθεσία με λιγότερες μαγνητικές παρεμβολές.

Μετάβαση στην κορυφή της σελίδας